SHBA: Fushata kundër Shtetit Islamik
Presidenti Obama pritet t’i drtejtohet vendit me një fjalim të mërkurën për të parashtruar planet e tij
Presidenti Barack Obama tha se Shtetet e Bashkuara do të kalojnë në ofensivë ndaj militantëve të Shtetit Islamik të cilët mund të përbëjnë një kërcënim për Amerikën. Zoti Obama do t’i drejtohet vendit me një fjalim të mërkurën, ndërkohë që Kongresi i rikthehet punës pas një pushimi 5-javor. Egërsia, militantizmi, dhe fanatizmi i luftëtarëve të Shtetit Islamik përbëjnë një kërcënim afatgjatë që shtrihet përtej Sirisë dhe Irakut, u shpreh Presidenti Obama duke folur për kanalin televiziv NBC, në emisionin Megjithatë, zoti Obama do të vendosë disa kufizime për angazhimin e Shteteve Bashkuara, gjatë fjalës së tij ditën e mërkurë. Sipas Senatorit republikan Ted Cruz, kësaj inciative i ka kaluar koha tashmë. Ligjvënësit kthehen në Uashington me disa përparësi urgjente, si zgjerimin e autoritetit për shpenzime federale dhe parandalimin e një tjetër mbylljeje të qeverisë, dhe me një shqetësim në rritje për konfliktin dhe kaosin që nga Evropa Lindore deri në Lindjen e Mesme. Ligjvenësi Peter King thotë: Ligjvenësi King thotë se Presidenti Obama nuk duhet të kërkojë autorizim nga Kongresi për të goditur luftëtarët e Shtetit Islamik. Ligjvenësi demokrat Adam Smith thotë se krijimi i një koalicioni të gjerë është më i rëndësishëm se sa bekimi i Kongresit. Nisma vjen ndërkohë që Shtetet e Bashkuara po përgatiten për zgjedhjet për në Kongres në muajin nëntor, ku do të votohet për të gjitha vendet e Dhomës së Përfaqësuesve dhe për njp-të-tretën e Senatit. Reforma për emigracionin është shfaqur si një çështje kryesore, pavarësisht njoftimit të zotit Obama se do ta shtyjë ndërmarrjen e veprimeve ekzekutive.